545.25 REGOLAMENTIDWAR L-AWTORIZZAZZJONI TA’ BUNKERING L-AVVIŻ LEGALI 270 tal-2010, kif emendat bl-Avviżi Legali 184 tal-2012 u 133 tal-2014; u bl-Att XXV tal-2015. L-AVVIŻ LEGALI 270 tal-2010, kif emendat bl-Avviżi Legali 184 tal-2012 u 133 tal-2014; u bl-Att XXV tal-2015. 1. Titolu u skop. (1) It-titolu ta’ dawn ir-regolamenti hu Regolamenti dwar l-Awtorizzazzjoni ta’ Bunkering. (2) L-iskop ta’ dawn ir-regolamenti hu li jirregolaw l-operazzjonijiet u l-attivitajiet tal-bunkering, u għall-ħarsien tal-interess pubbliku u s-sigurtà pubblika. Kull ħtieġa msemmija f’dawn ir-regolamenti inkluż dawk relatati ma’ awtorizzazzjonijiet u ma’ servizzi qegħdin isiru għal raġunijiet aktar importanti relatati mal-interess pubbliku. 2. (1) Kemm il-darba ma jiġix stabbilit xort’ oħra f’dawn ir-regolamenti, għandhom japplikaw it-tifsiriet fl-Att dwar ir-Regolatur għas-Servizzi tal-Enerġija u l-Ilma, u fl-Att dwar Taxxa fuq Bunkering ta’ Żjut. (2) F’dawn ir-regolamenti, kemm il-darba ir-rabta tal-kliem ma tkunx teħtieġ xort’oħra: "l-Att " tfisser l-Att dwar ir-Regolatur għas-Servizzi tal-Enerġija u l-Ilma; Kap. 545. Kap. 545. " approvat " tfisser l-aċċettazzjoni bil-miktub mir-Regolatur; " awtorizzazzjoni " tfisser kull awtorizzazzjoni mogħtija taħt dawn ir-regolamenti, u f’dak li għandu x’jaqsam ma’ servizzi u provdituri ta’ servizz tfisser permess, liċenza, warrant, appuntament, konċessjoni jew kull deċiżjoni li tirrigwarda aċċess għal attività tas-servizz jew l-eżerċizzju tagħha; " bejgħ bl-imnut " tfisser il-bejgħ ta’ karburanti marittimi lill-konsumaturi finali; "bunkering " għandu jkollha l-istess tifsira kif mogħtija lilha fl-Att dwar Taxxa fuq Bunkering ta’ Żjut, u għandha tinkludi l-importazzjoni, il-bejgħ bl-ingrossa u bl-imnut ta’ karburanti barra mix-xtut; Kap. 381. Kap. 381. "faċilità awtorizzata " tfisser faċilità li tkun inħarġitilha awtorizzazzjoni taħt dawn ir-regolamenti u li tinkludi pompi ta’ karburanti marittimi u kull bini, tank, sistema ta’ pajpijiet, pompi, dispensers, tagħmir elettriku u elettroniku, dranaġġ, tagħmir anċillari, xogħlijiet fuq barra ta’ xi fondu kull beni oħra f’dik il-parti tal-faċilità li għandha x’taqsam mal-kunsinna, ħżin, tqassim u bejgħ bl-imnut ta’ karburanti marittimi; " intrapriża " għandu jkollha l-istess tifsira kif mogħtija lilha fl-Att dwar il-Kompetizzjoni; Kap. 379. Kap. 379. "karburanti marittimi" għandu jkollha l-istess tifsir kif għandha taħt ir-Regolamenti dwar il-Kwalità tal-Karburanti; L.S.545.18 " il-Ministru " tfisser il-Ministru responsabbli għar-riżorsi; "persuna " tfisser u tinkludi individwu, intrapriża, korp jew assoċjazzjoni oħra ta’ persuni, kemm jekk dak il-korp jew assoċjazzjoni ikun persuna ġuridika kemm jekk ma jkunx; "persuna kompetenti " tfisser persuna approvata mir-Regolatur u li: (a) Kap. 321. Kap. 321. tkunteżerċita l-professjoni ta’ inġinier taħt l-Att dwar il-Professjoni tal-Inġinerija; u (b) i kollha taħriġ adatt, għarfien biżżejjed, esperjenza u kapaċità kif approvat mir-Regolatur biex: (i) tagħmel spezzjonijiet ta’ verifika ta’ pompa ta’ karburanti marittimi; (ii) tissorvelja kull tibdil materjali li jsir fil-pompa ta’ karburanti marittimi; (iii) tiċċertifika bil-miktub li l-pompa ta’ karburanti marittimi tkun ġiet ippjanata, mibnija, ittestjata u miżmuma kif stabbilit fil-kundizzjonijiet ta’ awtorizzazzjoni u direzzjoni mogħtija mir-Regolatur u kif hemm fil-linji gwida u f’kull Kodiċi ta’ Prattika li jkun ġie approvat kif imiss mir-Regolatur; u (ċ) tagħmel kull xogħol ieħor ta’ xorta teknika li jkun kumplimentari jew anċillari ma’ dak imsemmi hawn qabel; "persuna li għaliha jkun sar trasferiment " tfisser u tinkludi kull persuna li għaliha jkun ħareġ trasferiment ta’ awtorizzazzjoni biex jiġu mwettqa operazzjonijiet u attivitajiet ta’ bunkering mir-Regolatur skond dawn ir-regolamenti; "persuna li titrasferixxi " tfisser u tinkludi kull persuna li l-awtorizzazzjoni tagħha għat-twettiq ta’ operazzjonijiet u attivitajiet ta’ bunkering tiġi trasferita favur il-persuna li għaliha jkun qed isir it-trasferiment, meta tingħata u tinħareġ l-awtorizzazzjoni mir-Regolatur biex isir dak it-trasferiment; "petroleum " għandu jkollha l-istess tifsira kif mogħtija lilha taħt l-Att dwar il-Produzzjoni tal-Petroleum: Iżda t-tifsira "petroleum" jista’ jkollha tifsira differenti f’kull awtorizzazjoni li tinħareġ mir-Regolatur kif jista’ jkun il-każ; Kap. 156. Kap. 156. "pompa ta’ karburanti marittimi" tfisser faċilità awtorizzata li taħdem permezz ta’ dispensers li tkun topera fil-viċinanza ta’ maġen b il-kosta f’post għall-bejgħ bl-imnut jew f’post kummerċjali u li topera esklużivament għal bastimenti li tkun ġiet approvata mir-Regolatur biex taħżen il-petroleum, u li tista’ tkun soġġetta għal dawk il-kundizzjonijiet li r-Regolatur jista’ jistabbilixxi f’dik l-awtorizzazzjoni li tkun tapplika għall-każ; "post għall-bejgħ bl-imnut " tfisser post minn fejn il-konsumaturi finali jkunu jistgħu jixtru l-karburanti marittimi; "post kummerċjali " tfisser post li ma jkunx miftuħ għall-pubbliku minn fejn jitqassmu l-karburanti marittimi; "provditur awtorizzat " tfisser provditur li għalih tkun inħarġet awtorizzazzjoni mir-Regolatur taħt l-Att u dawn ir-regolamenti, jew provditur tas-servizz li jkun awtorizzat biex jopera taħt kull liġi fis-seħħ fi Stat Membru tal-Unjoni Ewropea jew stat li jkun parteċipant fiż-Żona Ekonomika Ewropea: Iżda kull meta r-Regolatur ikun meħtieġ li jeżerċita l-funzjonijiet tiegħu taħt dawn ir-regolamenti relatati ma’ faċilitajiet ta’ ħżin ’il barra mix-xtut, ir-Regolatur għandu jaġixxi b’kollaborazzjoni mal-awtorità responsabbli għal affarijiet marittimi; "provditur ta’ servizz " tfisser kull persuna fiżika li tkun ċittadin ta’ Stat Membru, jew kull persuna ġuridika stabbilita fi Stat Membru, li tkun toffri jew li tkun tipprovdi servizz; " raġunijiet aktar importanti fir-rigward tal-interess pubbliku " tfisser raġunijiet rikonoxxuti bħala tali fil-każistika tal-Qorti tal-Ġustizzja Ewropea, u li dawn ir-raġunijiet joffru ġustifikazzjoni għall-ħruġ ta’ xi awtorizzazzjoni jew għall-ħruġ ta’ xi kondizzjoni għal dik l-awtorizzazzjoni jew għal kull deċiżjoni politika oħra li tittieħed skond dik l-awtorizzazzjoni, meta dik l-awtorizzazzjoni, u, jew kondizzjoni u, jew deċiżjoni politika għal dik l-awtorizzazzjoni ma tkunx tista’ tinħareġ jew tiġi mogħtija taħt ċirkostanzi normali ħlief għal dawk ir-raġunijiet aktar importanti fir-rigward tal-interess pubbliku li jinkludu r-raġunijiet li ġejjin: (a) il-politika pubblika, s-sigurtà pubblika u s-saħħa pubblika, iżda, dawn ir-raġunijiet għandhom jiġu interpretati skond l-Artikolu 46 u Artikolu 55 tat-Trattat; (b) il-protezzjoni tal-konsumatur u, jew il-protezzjoni tar-riċevituri ta’ servizz; u (ċ) il-protezzjoni tal-ambjent; " ir-Regolatur " tfisser ir-Regolatur għas-Servizzi tal-Enerġija u l-Ilma: Iżda kull meta r-Regolatur ikun meħtieġ biex jeżerċita l-funzjonijiet tiegħha taħt dawn ir-regolamenti relatati ma’ faċilitajiet ta’ ħżin ’il barra mix-xtut, ir-Regolatur għandu jaġixxi b’kollaborazzjoni mal-awtorità responsabbli għall-affarijiet marittimi; " riċevitur " tfisser kull persuna fiżika li tkun ċittadin ta’ Stat Membru jew li tibbenefika mid-drittijiet mogħtija lilha mill-atti Komunitarji, jew kull persuna ġuridika stabbilita fi Stat Membru, li, għal finijiet professjonali jew mhux professjonali, tuża, jew tkun tixtieq tuża servizz mhux għal korrispettiv finanzjarju; "servizz " tfisser kull attività ta’ persuni li jaħdmu għal rashom, u li ssir għal korrispettiv finanzjarju; " stabbiliment " tfisser il-prosegwiment effettiv ta’ xi attività ekonomika, mill-provditur awtorizzat għal perjodu indefinit u permezz ta’ infrastruttura stabbli li minnu jkun qiegħed tassew iseħħ in-negozju ta’ provvista ta’ servizzi; " Stat Membru " tfisser Stat Membru tal-Unjoni Ewropea; " trasferiment " tfisser u tinkludi, kull trasferiment ta’ awtorizzazzjoni biex jiġu mwettqa operazzjonijiet u attivitajiet ta’ bunkering li jseħħ bejn persuna magħrufa bħala l-persuna li tkun qed titrasferixxi u oħra, magħrufa bħala il-persuna li għaliha jkun qed isir it-trasferiment, hekk li t-trasferiment ta’ awtorizzazzjoni għandu jinħareġ u jingħata mir-Regolatur skond dawn ir-regolamenti u ħtiġiet ta’ proċedura għal awtorizzazzjoni oħra lir-Regolatur tista’ minn żmien għal żmien jeħtieġ: Iżda dak it-trasferiment ta’ awtorizzazzjoni għandu jseħħ biss meta jkunu ntlaħqu l-ħtiġiet kollha msemmija fl-applikazzjoni għat-trasferiment ta’ awtorizzazzjoni u jekk ir-Regolatur ikun sodisfatt li l-ħtiġiet legali kollha flimkien mad-dokumentazzjoni kollha neċessarja tkun ġiet preżentata lir-Regolatur miż-żewġ partijiet jew minn partijiet terzi, jekk ikun il-każ, skond dawn ir-regolamenti jew ħtiġiet oħra ta’ proċedura; "Trattat " tfisser it-trattat li jwaqqafl-Komunità Ewropea. 3. Operazzjonijiet u attivitajiet li jeħtieġu awtorizzazzjoni. Emendat: A.L.133 tal-2014. L-operazzjonijiet u l-attivitajiet li ġejjin għandhom jeħtieġu awtorizzazzjoni: (a) l-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti; (b) it-tagħbija, ħatt u trasferiment ta’ karburanti bejn bunker jew stazzjon marittimu jew faċilità marittima jew kull tnejn jew aktar minn dawn, u bastiment li jkun jirċievi l-karburanti meta dawk il-karburanti jkunu għal mili ta’ l-istess bastiment jew il-makkinarju tiegħu bil-karburanti; u (ċ) it-tagħbija, ħatt u trasferiment ta’ karburanti bejn tanker fit-triq u bastiment li jkun jirċievi l-karburanti. 4. Awtorizzazzjonijiet mogħtija mir-Regolatur. Emendat: A.L.133 tal-2014; XXV.2015.41. (1) Ir-Regolatur jista’, skond dawn ir-regolamenti, joħroġ awtorizzazzjoni u, jew awtorizzazzjonijiet għal: (a) l-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti; (b) it-tagħbija, ħatt u trasferiment ta’ karburanti bejn bunker jew stazzjon marittimu jew faċilità marittima jew kull tnejn jew aktar minn dawk, u bastiment li jkun jirċievi l-karburanti meta dawk il-karburanti jkunu għal mili ta’ l-istess bastiment jew il-makkinarju tiegħu; u (ċ) it-tagħbija, ħatt u trasferiment ta’ karburanti bejn tanker fit-triq u bastiment li jkun jirċievi l-karburanti: Iżda dak il-provditur awtorizzat li għalih tkun ingħatat awtorizzazzjoni, għandu jkun konformi ma’ kull kondizzjoni kif tista’ tkun imsemmija fl-awtorizzazzjoni, ma’ dawn ir-regolamenti u ma’ kull liġi oħra li tkun tapplika. (2) Mingħajr preġudizzju għall-ġeneralità ta’ dak imsemmi hawn qabel, ir-Regolaturt jista’ joħroġ dawk it-tipi ta’ awtorizzazzjonijiet kif jista’ jkun meħtieġ. 5. (1) Kull persuna li, qabel ma jkunu daħlu fis-seħħ dawn ir-regolamenti, kienet mqabbda f’xi attività jew operazzjoni f’dak li għandu x’jaqsam mapetroleum u tkun fil-pussess ta’ liċenza valida biex tagħmel hekk taħt l-Att dwar it-Taxxa fuq Bunkering ta’ Żjut jew taħt l-Att dwar ir-Regolatur għas-Servizzi tal-Enerġija u l-Ilma, tista’ tkompli twettaq dawk l-attivitajiet kif tkun awtorizzata taħt kondizzjonijiet ta’ liċenza eżistenti għal sena kalendarja minn meta jidħlu fis-seħħ dawn ir-regolamenti jew mill-għoti ta’ awtorizzazzjoni ġdida skondliema tiġi l-ewwel: Iżda dik il-persuna għandha tapplika għal awtorizzazzjoni ġdida li tkun tapplika kif elenkat fir-regolament 4(1) mar-Regolatur fi żmien xahrejn mill-ġurnata meta r-Regolatur ikun bagħti tilha notifika biex tapplika għal dik l-awtorizzazzjoni. (2) Fil-perjodu bejn id-data meta dawn ir-regolamenti jew parti minnhom jidħlu fis-seħħ u d-data meta l-awtorizzazzjonijiet il-ġodda jidħlu fis-seħħ, il-provditur awtorizzat għandu jsegwi d-direzzjonijiet u l-kondizzjonijiet kollha lir-Regolatur jista’ jistabbilixxi: Iżda meta dawk il-kondizzjonijiet ikunu inkonsistenti ma’ l-awtorizzazzjoni li wara tkun fis-seħħ, għandhom jipprevalu il-kondizzjonijiet il-ġodda. (3) Kull dritt li jkun japplika għall-awtorizzazzjoni l-ġdida għandu jkun japplika prorata temporis mid-data tal-ħruġ sal-31 ta’ Diċembru, 2010. 6. (1) L-awtorizzazzjonijiet għandhom jinħarġu mir-Regolatur fir-rigward tal-eżekuzzjoni tal-operazzjonijiet, l-attivitajiet u l-prattiċi li għalihom qed issir referenza f’dawn ir-regolamenti u għandu jkun fihom il-pattijiet u l-kondizzjonijiet għall-eżekuzzjoni ta’ dawk l-operazzjonijiet, attivitajiet u prattiċi: Iżda, l-kondizzjonijiet għall-għoti ta’ xi awtorizzazzjoni għal stabbiliment ġdid m’għandhomx jiddupplikaw il-ħtiġiet u l-kontrolli li jkunu ekwivalenti jew kumparabbli b’mod essenzjali fir-rigward tal-finijiet tagħhom li għalihom il-provditur ta’ servizz ikun diġà soġġett fi Stat Membru ieħor jew f’Malta. (2) Awtorizzazzjoni maħruġa mir-Regolatur għandha tkun bil-miktub u kemm il-darba ma tkunx ikkanċellata, sospiża jew revokata skond xi kondizzjoni li jkun fiha jew skond dawn ir-regolamenti, għandha tibqa’ fis-seħħ għal dak il-perjodu kif jista’ jkun speċifikat fiha, jew stabbilit minn jew taħt l-awtorizzazjoni. (3) Ebda ħaġa f’dawn ir-regolamenti m’għandha tipprojbixxi lir-Regolatur milli joħroġ awtorizzazzjoni singolali jkun fiha aktar minn awtorizzazzjoni waħda. (4) Kemm il-darba l-awtorizzazzjonijiet, ma’ jkunux revokati, dawn għandhom ikunu validi għal perjodu ta’ snin ekwivalenti għal: (a) għaxar snin fil-każ ta’ awtorizzazzjoni għall-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti; (b) għaxar snin fil-każ ta’ awtorizzazzjoni għat-tagħbija, ħatt u trasferiment ta’ karburanti bejn bunker jew stazzjon marittimu jew faċilità marittima jew kull tnejn jew aktar minn dawn, u bastiment li jkun jirċievi l-karburanti meta dawk il-karburanti jkunu għal mili tal-istess bastiment jew il-makkinarju tiegħu; u (ċ) għaxar snin fil-każ ta’ awtorizzazzjoni għat-tagħbija, ħatt u trasferiment ta’ karburanti bejn tanker fit-triq u bastiment li jkun jirċievi l-karburanti. (5) Awtorizzazzjoni maħruġa mir-Regolatur taħt dawn ir-regolamenti m’għandhiex teżenta lill-provditur awtorizzat mill-ħtieġa li jikseb kull awtorizzazzjoni jew permess ieħor kif jista’ jkun meħtieġ li jagħmel taħt kull liġi oħra. 7. Każijiet speċjali. Emendat: A.L.133 tal-2014; XXV.2015.41. (1) Kull persuna li tkun tixtieq twettaq: (a) l-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti; (b) it-tagħbija, ħatt u trasferiment ta’ karburanti bejn bunker jew stazzjon marittimu jew faċilità marittima jew kull tnejn jew aktar minn dawn, u bastiment li jkun jirċievi l-karburanti meta dawk il-karburanti jkunu għal mili ta’ l-istess bastiment jew il-makkinarju tiegħu; u (ċ) it-tagħbija, ħatt u trasferiment ta’ karburanti bejn tanker fit-triq u bastiment li jkun jirċievi l-karburanti, għandha tippreżenta applikazzjoni bil-miktub lir-Regolatur b’dak il-modumanjierakif ir-Regolatur jista’ jistabbilixxi. (2) Għandu jitħallas lir-Regolatur meta ssir l-applikazzjoni għal awtorizzazzjoni, dritt ta’ applikazzjoni li ma jingħatax lura kif stabbilit fl-Ewwel Skeda. 8. Applikazzjonijiet għal awtorizzazzjoni u dritt ta’ applikazzjoni. Emendat: A.L.133 tal-2014; XXV.2015.41. (1) Ir-Regolatur għandu jistabbilixxi l-proċeduri tiegħu għall-finijiet li jiddetermina applikazzjoni għal: (a) l-awtorizzazzjoni għall-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti; (b) l-awtorizzazzjoni għat-tagħbija, ħatt u trasferiment ta’ karburanti bejn bunker jew stazzjon marittimu jew faċilità marittima jew kull tnejn jew aktar minn dawn, u bastiment li jkun jirċievi l-karburanti meta dawk il-karburanti jkunu għal mili tal-istess bastiment jew il-makkinarju tiegħu; u (ċ) l-awtorizzazzjoni għat-tagħbija, ħatt u trasferiment ta’ karburanti bejn tanker fit-triq u bastiment li jkun jirċievi l-karburanti. (2) Ir-Regolatur għandu jinforma lill-applikant bil-miktub fi żmien raġonevoli, li m’għandux ikun ta’ aktar minn xahrejn mid-data ta’ meta tkun waslet l-applikazzjoni valida, b’kull deċiżjoni meħuda li tirrigwarda applikazzjoni għal awtorizzazzjoni għat-tiġdid ta’ awtorizzazzjoni jew raġunivalida li timpedixxi r-Regolatur milli jasal għal dik id-deċiżjoni. 9. Tiġdid, bidla eċċ., ta’ awtorizzazzjoni. Emendat: XXV.2015.41. (1) Meta tiskadi, awtorizzazzjoni tista’ tiġi mġedda, u applikazzjoni għal tiġdid ta’ awtorizzazzjoni b’dak il-modumanjierakif ir-Regolatur jista jeħtieġ, għandha tiġi preżentata bil-miktub lir-Regolatur, tliet xhur qabel id-data li fiha l-awtorizzazzjoni tkun tiskadi. (2) Ir-Regolatur jista’ ibiddel, jemenda, jissostitwixxi, jew iħassar kull kondizzjoni ta’ awtorizzazzjoni fl-awtorizzazzjoni mġedda rilevanti għal kull awtorizzazzjoni individwali kif r-Regolatur jikkunsidra li jkunu ġustifikati b’mod raġonevoli fiċ-ċirkostanzi: Iżda r-Regolatur m’għandux iżid kondizzjonijiet ġodda ta’ awtorizzazzjoni fl-awtorizzazzjoni mġedda ma’ dawk li jkunu diġà jinsabu fiha, kemm il-darba ż-żjieda ta’ kondizzjonijiet speċifiċi ġodda ta’ awtorizzazzjoni ma jkunux dovuti għal raġunijiet aktar importanti fir-rigward tal-interess pubbliku. 10. Ħlas ta’ drittijiet ta’ awtorizzazzjoni. Emendat: XXV.2015.41. (1) L-ewwel dritt ta’ awtorizzazzjoni għandu jiġi mħallas mill-provditur awtorizzat fi żmien ħmistax-il ġurnata minn meta tingħata l-awtorizzazzjoni, u minn hemm ’il quddiem kull sena fl-anniversarju tal-għoti ta’ dik l-awtorizzazzjoni jew kull data oħra kif ir-Regolatur jista’ b’mod raġonevoli jistabbilixxi. (2) L-ammont ta’ dritt ta’ awtorizzazzjoni għandu jkun skond it-Tieni Skeda u, meta jkun japplika, għandu jiġi mħallas lir-Regolatur flimkien mal-applikazzjoni għal awtorizzazzjoni. (3) Jekk kull dritt ta’ awtorizzazzjoni li għandu jiġi mħallas skond is-sub regolament (2), ma jkunx ġie mħallas fi żmien ħmistax-il ġurnata, lir-Regolatur għandha u wara li jkun skada dak iż-żmien, jinforma lill-provditur awtorizzat li d-dritt ta’ awtorizzazzjoni tiegħu ma jkunx ġie mħallas billi jinfurmah bin-nuqqas tiegħu li jħallas dak id-dritt. (4) Ir-Regolatur għandu jkun meqjus li kien konformi mas-sub regolament (3) jekk dik l-informazzjoni tkun ġiet mibgħuta bil-posta reġistrata, fl-indirizz tas-soltu jew f’dak magħruf l-aħħar tal-providitur awtorizzat li d-dritt ta’ awtorizzazzjoni tiegħu ma jkunx ġiehekk imħallas. 11. Ħtieġa għal applikazzjoni mill-ġdid f’każ ta’ nuqqas ta’ ħlas ta’ dritt ta’ awtorizzazzjoni. Emendat: A.L.133 tal-2014; XXV.2015.41. (1) Jekk xidritt ta’ awtorizzazzjoni ma jkunx ġie mħallas fi żmien ħmistax-il ġurnata wara d-data li fiha l-informazzjoni msemmija tkun intbagħtet bil-posta reġistrata, l-awtorizzazzjoni li d-dritt ikollu x’jaqsam magħha m’għandhiex tibqa’ fis-seħħ, u jekk il-provditur awtorizzat li lilu tkun ingħatat l-awtorizzazzjoni, ikun jerġa’ jixtieq iwettaq l-operazzjoni ta’ pompi ta’ karburanti marittimi permezz ta’ dispensers jew stazzjon marittimu jew faċilità marittima jew kull tnejn jew aktar minn dawn, lejn bastiment li jkun jirċievi l-karburanti meta dawk il-karburanti jkunu għal mili tal-istess bastiment jew il-makkinarju tiegħu, u t-tagħbija, ħatt u trasferiment ta’ karburanti bejn tanker Jekk xidritt ta’ awtorizzazzjoni ma jkunx ġie mħallas fi żmien ħmistax-il ġurnata wara d-data li fiha l-informazzjoni msemmija tkun intbagħtet bil-posta reġistrata, l-awtorizzazzjoni li d-dritt ikollu x’jaqsam magħha m’għandhiex tibqa’ fis-seħħ, u jekk il-provditur awtorizzat li lilu tkun ingħatat l-awtorizzazzjoni, ikun jerġa’ jixtieq iwettaq l-operazzjoni ta’ pompi ta’ karburanti marittimi permezz ta’ dispensers li jkunu joperaw fil-viċinanza ta’ maġen b il-kosta u li jkunu joperaw esklużivament għal bastimenti, it-tagħbija, ħatt u trasferiment ta’ karburanti bejn bunker fit-triq u bastiment li jkun jirċievi l-karburanti, huwa għaldaqstant ikun meħtieġ japplika għal awtorizzazzjoni ġdida. (2) Meta jikkunsidra dik l-applikazzjoni, ir-Regolatur jista’ iqis in-nuqqas preċedenti tal-applikant li jħallas id-dritt ta’ awtorizzazzjoni u ta’ kull spjegazzjoni fir-rigward ta’ dak in-nuqqas li l-applikant jista’ jippreżenta lir-Regolatur. 12. Kondizzjonijiet fir-rigward tal-għoti u tiġdid ta’ awtorizzazzjoni-jiet. Emendat: XXV.2015.41. (1) Ir-Regolatur għandu jadotta kondizzjonijiet adatti, oġġettivi u trasparenti dwar l-għoti tal-awtorizzazzjoni skond il-prinċipji tal-ġustizzja naturali. (2) Meta jieħu deċiżjoni dwar l-għoti, il-ħruġ, l-emenda jew tiġdid jew kull ħaġa oħra li tolqot l-awtorizzazzjoni maħruġa taħt dawn ir-regolamenti, ir-Regolatur jista’ iqis dan li ġej: (a) il-konformità mill-applikant mal-permessi u l-liċenzi l-oħra rilevanti jkunu kif ikunu deskritti maħruġa minn xi awtorità pubblika oħra; (b) il-kapaċità tal-applikant li jiżgura l-kondizzjonijiet ta’ sigurtà fil-kuntest tal-awtorizzazzjoni li jkun qed japplika għaliha; (ċ) l-integrità privata u professjonali tal-applikant; (d) il-protezzjoni tal-ambjent; (e) ir-reġistru ta’ ħarsien ta’ dawn ir-regolamenti u ta’ kull liġi oħra rilevanti mill-persuna li fuqha tkun ser tingħata d-deċiżjoni; (f) il-konvenjenza tal-faċilità fir-rigward ta’ sigurezza, saħħa, sigurtà, sustanzi perikolużi, ambjent, użu tal-artuħ tiħiet tal-ippjanar; (g) il-bżonn għal faċilitajiet u servizzi li għandhom jigu provduti lill-konsumaturi fil-faċilità inkwistjoni u sa fejn jistgħu jiġu mħarsa l-interessi tal-konsumaturi; (h) il-possibilità ta’ kondizzjoni monopolistika jew oligopolistika fl-industrija tas-suq tal-petroleum bl-ingrossa fuq l-art detrimentali għall-interess pubbliku li jkun qed jinħoloq jew li jkun qed jiġi aggravat, u sa fejn tista’ tiġi affettwata l-kompetizzjoni xierqa u raġonevoli fil-bejgħ tal-petroleum bl-imnut; u (i) konformità mill-applikant mal-ħtiħiet li jinsabu fir-Regolamenti dwar is-Sospensjoni, ir-Revoka u r-Rifjut tal-Awtorizzazzjonijiet. 13. Raġunijiet għar-rifjut ta’ awtorizzazzjoni. Emendat: A.L.184 tal-2012; XXV.2015.41. Ir-Regolatur għandu jkollu d-dritt li jirrifjuta talba għal awtorizzazzjoni jew, jekk awtorizzazzjoni tkun inħarġet, talba għat-tiġdid tal-awtorizzazzjoni, għar-raġunijiet li: (a) ir-Regolatur jikkunsidra li t-talba ma tkunx konformi ma’ xi wieħed jew aktar mill-kriterji msemmija fir-regolament 12; jew (b) l-applikazzjoni ma jkunx fiha dik l-informazzjoni kollha mitluba mir-Regolatur fil-formula tal-applikazzjoni jew kull informazzjoni oħra supplimentari li r-Regolatur jista’ jitlob mingħand l-applikant bil-għan li tiġi stabbilita l-applikazzjoni għal awtorizzazzjoni; jew (ċ) l-applikazzjoni ma jkollhiex magħha dak id-dritt tal-applikazzjoni li jiġi speċifikat skond dawn ir-regolamenti: Iżda, għal kull deċiżjoni meħuda mir-Regolatur, inkluż ir-rifjut jew ir-revoka ta’ xi awtorizzazzjoni, għandha tingħata raġuni kompluta u għandha tkun miftuħa għal kontestazzjoni quddiem it-Tribunal tar-Reviżjoni Amministrattiva: Iżda wkoll fil-każ ta’ nuqqas tar-Regolatur li jinforma lill-applikant dwar dak li għandhu x’jaqsam ma’ kull deċiżjoni meħuda li tirrigwarda aċċess għal xi attività tas-servizz jew l-eżerċizzju tagħha, inkluż ir-rifjut jew it-tneħħija ta’ xi awtorizzazzjoni, m’għandu jfisser b’ebda mod, ikun li jkun, lir-Regolatur ikun approva b’mod impliċitu dik l-awtorizzazzjoni għal xi attività tas-servizz jew l-eżerċizzju tagħha u li l-applikant ikun b’mod awtomat iku ngħata aċċess għal xi attività ta’ servizz jew għall-eżerċizzju tagħha. 13A. Ċertifikat ta’ konformità. Miżjud: A.L.133 tal-2014. Emendat: XXV.2015.41. Emendat: XXV.2015.41. (1) Il-provdituri awtorizzati li jkunu ġew awtorizzati joperaw pompa ta’ karburanti marittimi għandhom ta’ kull sena jew hekk kif jista’ jkun xort’oħra meħtieġ mir-Regolatur, jippreżentaw ċertifikat ta’ konformità iffirmat kif imiss minn persuna kompetenti, flimkien mad-dritt għall-awtorizzazzjoni ta’ kull sena li jitħallas taħt ir-regolament 10. Dak iċ-ċertifikat ta’ konformità għandu jsir fil-forma u b’dak il-modhekk kif ir-Regolatur jista’ jippreskrivi. (2) Ebda applikazzjoni għall-ħruġ ta’ awtorizzazzjoni u ebda tiġdid ta’ awtorizzazzjoni m’għandha tintlaqa’ jew tiġi proċessata mir-Regolatur, kif jista’ jkun il-każ, kemm-il darba ma jkunx hemm mehmuż magħha ċ-ċertifikat ta’ konformità rilevant i msemmi fis-sub regolament (1). 14. Setgħat biex jiġu imposti kondizzjonijiet ta’ awtorizzazzjoni. Emendat: XXV.2015.41. (1) Ir-Regolatur għandu jkollu s-setgħa li jinkludi f’awtorizzazzjoni maħruġa taħt dawn ir-regolamenti dawk il-kondizzjonijiet li r-Regolatur jikkunsidra meħtieġa jew adatti. (2) Kull waħda mill-awtorizzazzjonijiet individwali msemmija fir-regolament 4(1) għandu jkollha għadd minimu ta’ kondizzjonijiet ġenerali: Iżda jistgħu jsiru kondizzjonijiet speċjali fil-każ ta’ kull awtorizzazzjoni maħruġa taħt dawn ir-regolamenti. (3) Il-provditur awtorizzat għandu f’kull waqt jikkonforma ruħu ma’ dawn ir-regolamenti u mal-kondizzjonijiet tal-awtorizzazzjoni tiegħu. (4) Il-provditur awtorizzat għandu jinforma lir-Regolatur b’kull bidla f’dak li għandu x’jaqsam mal-attività tas-servizz tiegħu li permezz tagħha l-kondizzjonijiet għall-awtorizzazzjoni tiegħu ma jkunux jistgħu jiġu milħuqa u ta’ twaqqif ta’ sussidjarji li l-attivitajiet tagħhom jaqgħu taħt l-iskop tal-awtorizzazzjoni u, jew tal-iskema tal-awtorizzazzjoni. (5) Il-kondizzjonijiet li jkunu jinsabu fl-awtorizzazzjoni jista’ jkun fihom, iżda mhux neċessarjament ikunu limitati għal disposizzjonijiet dwar: (a) l-għoti u t-terminu tal-awtorizzazzjoni; (b) kondizzjonijiet dwar is-sospensjoni, il-varjazzjoni u t-trasferiment tal-awtorizzazzjoni; (ċ) il-ħtiġiet għall-konformità mal-kondizzjonijiet, direzzjonijiet, ittri amministrattivi, standards, linji gwida, kodiċi ta’ prattika jew ir-regoli imposti mir-Regolatur jew hekk kif jistgħu jiġu stabbiliti bil-liġi; (d) il-monitoraġġ u r-reġistrazzjoni tal-operazzjonijiet li għalihom hemm awtorizzazzjoni; (e) ir-rappurtar, il-verifika u s-sottomissjoni ta’ informazzjoni lir-Regolatur; (f) l-ispezzjoni, li jsiru kopji u jittieħdu estratti minn kotba u reġistrazzjonijiet miżmuma mill-provditur awtorizzat u t-twettiq ta’ miżuri u testijiet li jkollhom x’jaqsmu ma’ kull faċilità, beni jew impjant sakemm dawn isiru minn spettur approvat; (g) il-verifika u l-kontroll tal-operazzjonijiet, l-attivitajiet u l-prattiċi u l-konformità tagħhom mal-kondizzjonijiet tal-awtorizzazzjoni; (h) ir-regolament tal-kumpanniji sussidjarji u, jew kumpanniji li jkunu qegħdin jeżegwixxu parti mill-operazzjonijiet, attivitajiet u prattiċi regolati: Iżda l-Ministru jista’ jagħti direzzjonijiet dwar politika lir-Regolatur għandu jsegwi f’dak li għandu x’jaqsam ma’ xi kondizzjoni msemmija hawn qabel. (6) Kull provditur awtorizzat taħt dawn ir-regolamenti għandu: (a) jikkonforma ruħu ma’ kull direzzjoni mogħtija mir-Regolatur fir-rigward ta’ dawk il-fatti speċifikati fl-awtorizzazzjoni jew li jkunu ta’ xorta hekk speċifikata; (b) jeżegwixxi l-operazzjonijiet, l-attivitajiet u l-prattiċi regolati skond dawk il-kondizzjonijiet tal-awtorizzazzjoni; (ċ) jaġixxi skond kull ħtieġa speċifikata fl-awtorizzazzjoni jew li jkollha deskrizzjoni kif hekk speċifikata; u (d) jikkonforma ruħu mad-deċiżjonijiet u d-direzzjonijiet maħruġa mir-Regolatur biex ikun hemm konformità ma’ xi obbligu internazzjonali ta’ Malta. 15. Żamma ta’ kontijiet u ta’ transazzjonijiet tal-petroleum. Emendat: XXV.2015.41. (1) Il-provdituri awtorizzati għandhom iżommu reġistri tat-transazzjonijiet kollha fir-rigward ta’ kull awtorizzazzjoni li jkollhom u kull informazzjoni oħra dwar it-transazzjonijiet kollha tal-petroleum permessi taħt l-awtorizzazzjonijiet li jkunu fis-seħħ u għandhom iżommu l-oriġinali tal-kontijiet verifikati kollha fil-post prinċipali tan-negozju tagħhom bil-għan li dawn jiġu verifikati mir-Regolatur. Ir-Regolatur jista’ jagħmel kopji u tieħu estratti minn dawk ir-reġistri: Iżda r-Regolatur għandu jittratta bħala kunfidenzjali kull informazzjoni miksuba mingħand il-provditur awtorizzat li dak il-provditur awtorizzat ikun informalir-Regolatur bħala li tkun sensittiva għal kummerċ u lir-Regolatur jaċċetta bħala tali, u meta jagħmel dan ir-Regolatur m’għandu jiżvela ebda informazzjoni bħal dik kemm-il darba ma jiġix mitlub jagħmel dan bil-liġi jew b’ordni tal-qorti. (2) Ir-Regolatur għandu jkollu d-dritt li jippubblika informazzjoni dwar l-attivitajiet u l-istatistiċi li jkollhom x’jaqsmu mal-petroleum: Iżda l-pubblikazzjoni msemmija hawn qabel m’għandhiex tkun tirreferi għal xi provditur awtorizzat speċifiku u għandha tkun skond il-liġijiet dwar il-protezzjoni tad-data. 16. Ir-Regolatur jista’, f’kull waqt matul il-perjodu li fih l-awtorizzazzjoni tkun valida, jordna s-sospensjoni, ir-revoka jew it-tħassir tagħha meta r-Regolatur ikun sodisfatt li: (a) il-provditur awtorizzat ikun naqas jew ikun qed jonqos milli jikkonforma ruħu ma’ xi waħda mill-kondizzjonijiet tal-awtorizzazzjoni jew ma’ dawn ir-regolamenti; jew (b) il-provditur awtorizzat ma jkunx jippossjedi l-permessi u l-liċenzi kollha rilevanti li jinħarġu minn xi awtorità pubblika oħra; jew (ċ) il-provditur awtorizzat ikun qiegħed jikser xi ħtieġa imposta bil-liġi; jew (d) il-provditur awtorizzat jonqos milli jikkonforma ruħu ma’ xi direttiva mogħtija mir-Regolatur dwar dawk l-affarijiet li huma hekk speċifikati fl-awtorizzazzjoni jew li jkunu ta’ xorta hekk speċifikata; jew (e) kull informazzjoni preżentata fl-applikazzjoni għall-awtorizzazzjoni jew fl-applikazzjoni għat-tiġdid ta’ l-awtorizzazzjoni u li għaliha l-awtorizzazzjoni tkun inħarġet jew ġiet imġedda, skond kif ikun il-każ, tiġi meqjusa li tkun falza; jew (f) il-provditur awtorizzat ma jkunx konformi mal-kriterji aċċettabbli fir-rigward ta’ xi waħda jew aktar mill-kriterji msemmija fir-regolament 12: Iżda fl-eżerċizzju tas-setgħat għas-sospensjoni, revoka jew tħassir tal-awtorizzazzjonijiet ir-Regolatur jista’ iqis in-natura tan-nuqqas, jew tal-fatt li l-provditur awtorizzat ikun qed jieħu l-miżuri xierqa lir-Regolatur jikkunsidra li huma neċessarji sabiex huwa jikkonforma ruħu mal-kondizzjonijiet tal-awtorizzazzjoni jew ma’ kull ħtieġa oħra lir-Regolatur iqis li tkun rilevanti. 16A. Ippjanar, bini eċċ., skont livelli aċċettati. Miżjud: A.L.133 tal-2014. Emendat: XXV.2015.41. Emendat: XXV.2015.41. (1) Mingħajr preġudizzju għal ebda dispożizzjoni oħra ta’ dawn ir-regolamenti jew ta’ kull liġi oħra, pompi ta’ karburanti marittimi li jiġu ppjanati jew mibnija wara li jidħlu fis-seħħ dawn ir-regolamenti għandhom ikunu ppjanati u mibnija skont il-livelli preskritti jew hekk kif tingħata direzzjoni mir-Regolatur u, jew kif meħtieġ minn kull awtorità kompetenti oħra skont il-liġi bħala riżultat ta’ konsultazzjoni jew ftehim mar-Regolatur. (2) Ġaladarba jkunu saru l-pjan u l-binja ta’ pompa ta’ karburanti marittimi, persuna kompetenti għandha tippreżenta ċertifikazzjoni bil-miktub li l-livell i kollha u ħtiġiet dwar is-sigurtà li l-provditur awtorizzat ikun jeħtieġ dwar il-pompa ta’ karburanti marittimi, ikunu ġew imħarsa. 16B. Kull tibdil materjali jeħtieġ il-kunsens. Miżjud: A.L.133 tal-2014. Emendat: XXV.2015.41. Emendat: XXV.2015.41. (1) Il-provditur awtorizzat ma jistax jagħmel jew iħalli lil min jagħmel xi tibdil materjali fil-pompa ta’ karburanti marittimi, kemm-il darba ma jkollux il-kunsens bil-miktub maħruġ minn qabel mir-Regolatur. (2) Il-kunsens tar-Regolatur għat-tibdil materjalimsemmi fis-sub regolament (1) ma jeżentax lill-provditur awtorizzat mill-ħtieġa li jikseb kull approvazzjoni oħra bil-miktub jew permess meħtieġa taħt kull liġi oħra. (3) Ħadd ħlief persuna kompetenti, jew xi persuna oħra approvata bil-miktub mir-Regolatur u sorveljata minn persuna kompetenti m’għandu jagħmel ebda tibdil materjali f’xi pompa ta’ karburanti marittimi. (4) Meta tkun qegħda tagħmel xi tibdil materjali fil-pompa ta’ karburanti marittimi, il-persuna kompetenti għandha timxi fuq dawk il-linji gwida jew direzzjonijiet lir-Regolatur jista’ joħroġ minn żmien għal żmien. (5) Ġaladarba jkun sar it-tibdil materjali il-persuna kompetenti kummissjonata mill-provditur awtorizzat biex tagħmel it-tibdil materjali għandha tippreżenta ċertifikazzjoni bil-miktub lir-Regolatur li l-ħtiġiet kollha dwar is-sigurtà imposti fuq il-pompa ta’ karburanti marittimi, ikunu ġew imħarsa. (6) Ir-Regolaturt jista’, wara li tagħmel it-tibdil materjalimsemmi fis-sub regolament (5), tibgħat spettur jew xi uffiċjal biex jagħmel spezzjoni ta’ verifika fuq il-pompa ta’ karburanti marittimi. 17. (1) Bla ħsara għad-disposizzjonijiet li ġejjin ta’ dan ir-regolament, ir-Regolatur jista’ f’kull ħin ma tul il-perjodu li fih l-awtorizzazzjoni tkun valida, jibdel, jemenda, jissostitwixxi, jew iħassar il-kondizzjonijiet tal-awtorizzazzjoni hekk kif jaħseb li jkun meħtieġ jew adatt: Iżda r-Regolatur m’għandu jżid ebda kuodizzjoni ta’ awtorizzazzjoni ġdida fl-awtorizzazzjoni mġedda ma’ dawk li jkunu diġà jinsabu fiha, kemm-il darba ż-żjieda ta’ kondizzjonijiet speċifiċi ġodda ta’ awtorizzazzjoni ma jkunux dovuti għal raġunijiet aktar importanti fir-rigward tal-interess pubbliku. (2) Qabel ma jagħmel xi emendi, tibdil, jew tħassir fl-awtorizzazzjoni, ir-Regolatur għandu: (a) skond id-disposizzjonijiet tas-sub regolament (3) jikkomunika dawn l-emendi, tibdil, jew tħassir fl-awtorizzazzjoni li jkun qiegħed jipproponi li jagħmel; (b) jiddikjara r-raġunijiet għaliex dawk l-emendi, tibdil jew tħassir ikunu qiegħdin jiġu proposti; (ċ) jispeċifika l-perjodu (li m’għandux ikun ta’ inqas minn ħmis tax-il ġurnata mid-data tal-pubblikazzjoni tan-notifika) li fih għandhom isiru ilmenti jew oġġezzjonijiet fir-rigward tal-proposti li jkunu qegħdin isiru: Iżda meta r-Regolatur jagħmel dan, hu għandu jikkunsidra kull ilment li jsirlu. (3) In-notifika msemmija fis-sub regolament (2) għandha: (a) tiġi mressqa għall-attenzjoni tal-Ministru u tad-detenturi tal-awtorizzazzjoni; (b) tiġi mressqa għall-attenzjoni tal-pubbliku permezz tal-pubblikazzjoni ta’ avviż fil-Gazzetta. 18. (1) Awtorizzazzjoni maħruga mir-Regolatur taħt dawn ir-regolamenti ma tistax tiġi trasferita b’mod validu intervivos lil xi persuna oħra fiżika jew legali kemm-il darba: (a) min ji ttrasferixxi ma jinformax bil-miktub lir-Regolatur u b’tali mod umanjiera hekk kif ir-Regolatur jistabbilixxi; (b) ir-Regolatur ma jkunx sodisfatt li minn tal-inqas ikunu qiegħdin jiġu osservati l-istess kundizzjonijiet elenkati fir-regolament 13; (ċ) it-trasferiment ma jkunx soġġett għall-kondizzjonijiet stabbiliti fl-awtorizzazzjoni; u (d) ir-Regolatur ma japprovax bil-miktub it-trasferiment ta’ l-awtorizzazzjoni: Iżda l-kiri tal-faċilità awtorizzata għandu jkun jeħtieġ l-ħruġ ta’ awtorizzazzjoni ġdida f’isem il-persuna li tieħu b’kir il-faċilità awtorizzata. (2) Awtorizzazzjoni maħruġa mir-Regolatur taħt dawn ir-regolamenti ma tistax tiġi mgħoddija b’mod validuca u samortis lil xi persuna oħra fiżika jew ġuridika kemm-il darba: (a) il-persuna li għaliha jkun qed isir it-trasferiment ma tinfurmax bil-miktub lir-Regolatur b’tali mod umanjiera hekk kif ir-Regolatur jordna; (b) ir-Regolatur ma jkunx sodisfatt li minn tal-inqas l-istess kondizzjonijiet tar-regolament 13 ikunu qegħdin jiġu mħarsa; (ċ) it-trasferiment ma jkunx soġġett għall-kondizzjonijiet stabbiliti fl-awtorizzazzjoni; u (d) ir-Regolatur ma japprovax bil-miktub it-trasferiment ta’ l-awtorizzazzjoni: Iżda l-awtorizzazzjonijiet maħruġin skond dawn ir-regolamenti għandu jkollhom dritt indi viżibbli: Iżda wkoll fil-każ li r-Regolatur japprova t-trasferiment tal-awtorizzazzjoni kif hawn qabel imsemmi, it-trasferiment għandu jkollu effett retrospettiv mid-data tal-mewt tad-decujus. 19. Ħtieġa ta’ assikurazzjoni. Emendat: XXV.2015.41. Kull awtorizzazzjoni maħruġa skond dawn ir-regolamenti għandu jkollha magħha polza tal-assigurazzjoni li ssir mill-provditur skond il-ħtieġa tar-Regolatur. 20. Sigurezza tal-provvista. Emendat: XXV.2015.41. Fil-każ ta’ xi kriżi fil-provvista tal-petroleum, ir-Regolatur jista’, fit-twettiq tal-mandat tiegħu biex jiżgura kull domanda raġonevoli għall-provvista ta’ dik ir-riżorsa, jieħu pussess ta’, jew b’mod obbligatorju jakkwista, dak il-ħżn ta’ petroleum Fil-każ ta’ xi kriżi fil-provvista tal-petroleum li jista’ jidhirlu xieraq jew jordna lill-possessur biex jiddisponi minnhom skond ma jordnalu: Iżda l-possessuri ta’ dak il-ħżin ta’ petroleum għandhom jingħataw kumpens fiċ-ċirkostanzi ordinarji tal-każ. 21. Tribunal tar-Reviżjoni Amministrattiva. Sostitwit: A.L.184 tal-2012. Emendat: XXV.2015.41. Kap. 490. Emendat: XXV.2015.41. Kap. 490. It-Tribunal tar-Reviżjoni Amministrattiva stabbilit bl-artikolu 5 tal-Att dwar il-Ġustizzja Amministrattiva jkun kompetenti li jisma’ u jiddeċiedi kull appell minn deċiżjonijiet tar-Regolatur meħudin taħt dawn ir-regolamenti. 22. Reġistru ta’ awtorizzazzjonijiet eċċ. Emendat: XXV.2015.41. (1) Ir-Regolatur għandu jżomm reġistru jew reġistri ta’ awtorizzazzjonijiet li fihom għandhom jitniżżlu: (a) l-awtorizzazzjonijiet kollha mogħtija taħt dawn ir-regolamenti; u (b) l-applikazzjonijiet kollha gall-awtorizzazzjonijiet li jsirulha immali jiġu rifjutati. (2) Ir-reġistru jew reġistri tal-awtorizzazzjonijiet għandhom jibqgħu jiġu riveduti u aġġornati. 23. Ħtieġa ta’ garanzija bankarja. Emendat: XXV.2015.41. Ir-Regolatur jista’, għall-fini tan-natura legali u effett ta’ dawn ir-regolamenti, jeħtieġ lill-applikanti jipproduċi, fi żmien raġonevoli li m’għandux ikun qabel ma r-Regolatur jaċċetta l-applikazzjoni tiegħu, garanzija bankarja favur ir-Regolatur, iżda, dik il-garanzija għandha tiġi preżentata flimkien mal-ħruġ u l-għoti tal-awtorizzazzjoni lill-applikant, skond dawn ir-regolamenti. 24. Reati u pieni. Emendat: XXV.2015.41. (1) Persunali- (a) xjentement jew b’negliġenza taġixxi bi ksur ta’ xi disposizzjoni ta’ dawn ir-regolamenti; (b) xjentement jew b’negliġenza tikser xi kondizzjoni elenkata fl-awtorizzazzjonijiet regolati b’dawn ir-regolamenti; (ċ) twettaq xi attività li tkun teħtieġ awtorizzazzjoni mingħajr ma tkun fil-pussess ta’ awtorizzazzjoni valida; (d) tonqos milli tikkonforma ruħha ma’ xi ordni leġittima mogħtija minn spettur, impjegat jew uffiċjal tar-Regolatur waqt l-eżekuzzjoni ta’ dmirijiethom skond dawn ir-regolamenti; (e) tostakola, tfixkel, timmolesta, tindaħal jew tipprovatostakola, tfixkel, timmolesta jew tindaħal lil xi spettur, uffiċjal jew impjegat tar-Regolatur fl-eżekuzzjoni ta’ dmirijiethom taħt dawn ir-regolamenti; jew (f) tagħmel dikjarazzjoni għal xi wieħed mill-għanijiet ta’ dawn ir-regolamenti li tkun falza, qarrieqa jew skorretta f’xi aspett materjali, tkun ħatja ta’ reat kontra dawn ir-regolamenti u tista’ meta tinsab ħatja, teħel multa ta’ mhux iżjed minn disgħa u sittinelfeuro (€ 69,000) jew ta’ elfu tliet mitteuro (€ 1,300) għal kull ġurnata li ma tulha jkompli r-reat, jew dik il-multa u priġunerija flimkien. (2) Ir-responsabbiltà ta’ persuna li tinsabħatja taħt is-subregolament (1) għandha tkun mingħajr preġudizzju għar-responsabbiltà tal-persuna ħatjabiex tħallas lir-Regolatur kull spiża li tkun intefqet biex tneħħ i l-kaġun tar-reat u biex telimina dak kollu li jkun sar mingħajr ebda awtorizzazzjoni taħt dawn ir-regolamenti. (3) Il-qorti, minbarra li tordna l-piena msemmija f’dan ir-regolament, tista’ tordna lill-persuni li jinsabu ħatja ja għlqu l-attività tagħhom u, jew jeliminawdak kollu li jkun sar mingħajr awtorizzazzjoni. (4) Matul il-prosekuzzjoni ta’ reati kontra dawn ir-regolamenti, l-uffiċjali tar-Regolatur għandu jkollhom id-dritt li jassistu lill-pulizija, u jittrattaw il-kawża quddiem il-qorti. (5) Uffiċjali mir-Regolatur jistgħu jassistu lill-Pulizija fl-eżerċizzju ta’ xi waħda mis-setgħat tagħhom sabiex jimpedixxu t-twettiq ta’ xi reat kontra dawn ir-regolamenti u, jew biex jiżguraw kull prova li tkun tirrigwarda dak ir-reat. (6) Id-disposizzjonijiet ta’ dawn ir-regolamenti m’għandhom jaffettwaw ebda proċeduri kriminali jew proċeduri oħra li jistgħu jiġu mibdija taħt xi liġi oħra. 25. Salvid-disposizzjonijiet tar-regolament 23(1)(f), ir-Regolatur jista’ jimponi multa amministrattiva li ma għandhiex tkun teċċedi mittelfeuro (€ 100,000) għal kull kontravvenzjoni u, jew sitt mitteuro (€ 600) għal kull jum ta’ nuqqas ta’ tħaris mid-data ta’ l-għoti tad-deċiżjoni tar-Regolatur fuq kull persuna li tikser xi disposizzjoni ta’ dawn ir-regolamenti jew li tonqos milli tikkonforma ruħha ma’ xi direttiva jew deċiżjoni mogħtija mir-Regolatur biex jiżgura konformità ma’ dawn ir-regolamenti.